**PROGRAMUL OPERAŢIONAL CAPITAL UMAN**

**Cod 2014RO05M9OP001**

**Obiectivul tematic 09 - Promovarea incluziunii sociale, combaterea sărăciei și a oricărei forme de discriminare**

**Prioritatea de investiții 9.iv: Creșterea accesului la servicii accesibile, durabile și de înaltă calitate, inclusiv asistență medicală și servicii sociale de interes general**

**Axa Prioritară 9 - CARE - Măsuri imediate pentru acordarea de sprijin cetățenilor proveniți din zona conflictului armat din Ucraina**

**Obiectivul Specific 9.1: CARE - Măsuri imediate pentru acordarea de sprijin cetățenilor proveniți din zona conflictului armat din Ucraina**

**GHIDUL SOLICITANTULUI - CONDIȚII SPECIFICE**

**Sprijin pentru cetățenii ucraineni, străinii sau apatrizii care provin din zona conflictului armat din Ucraina**

**Decembrie 2022**

**CUPRINS**

[**CAPITOLUL 1. Informații despre apelul de proiecte** 3](#_Toc121997189)

[1.1 Obiectivul tematic, axa prioritară, prioritatea de investiții, obiectiv specific, rezultate așteptate 3](#_Toc121997190)

[1.2 Tipul apelului de proiecte și perioada de depunere a proiectelor 4](#_Toc121997191)

[1.3. Activități eligibile 4](#_Toc121997192)

[1.4. Teme secundare FSE 5](#_Toc121997193)

[1.5 Teme orizontale 5](#_Toc121997194)

[1.6 Tipuri de solicitanți / parteneri eligibili 5](#_Toc121997195)

[1.7 Durata proiectului 5](#_Toc121997196)

[1.8 Grup țintă 6](#_Toc121997197)

[1.9. Indicatori specifici de program 6](#_Toc121997198)

[1.10. Alocarea financiară stabilită 7](#_Toc121997199)

[1.11 Valoarea minimă și maximă a proiectului, rata de cofinanțare 7](#_Toc121997200)

[**1.11.1 Valoarea minimă și maximă a proiectului** 7](#_Toc121997201)

[**1.11.2 Contribuția proprie minima a solicitantului** 7](#_Toc121997202)

[**CAPITOLUL 2. Reguli pentru acordarea finanțării** 7](#_Toc121997203)

[2.1 Eligibilitatea solicitantului/ partenerilor 7](#_Toc121997204)

[2.2. Eligibilitatea proiectului 7](#_Toc121997205)

[2.3. Încadrarea cheltuielilor 7](#_Toc121997206)

[**CAPITOLUL 3. Completarea cererii de finanțare** 8](#_Toc121997207)

[**CAPITOLUL 4. Procesul de evaluare și selecție a proiectelor** 8](#_Toc121997208)

[**CAPITOLUL 5. Depunerea și soluționarea contestațiilor** 8](#_Toc121997209)

[**CAPITOLUL 6. Contractarea proiectelor – descrierea procesului** 9](#_Toc121997210)

# **CAPITOLUL 1. Informații despre apelul de proiecte**

**Context**

Situaţia generată de agresiunea militară rusă din Ucraina are implicații majore pentru Romania, în special prin existența unei presiuni migratorii ridicate la frontierele sale estice pe măsură ce conflictul continuă iar afluxul masiv de persoane strămutate din Ucraina suprasolicită sistemele de primire /de azil al statului, cu consecințe negative asupra funcționării eficiente a acestor sisteme, asupra intereselor persoanelor în cauză și asupra intereselor altor persoane care solicită protecție.

Situația extraordinară generata de afluxul masiv de persoane strămutate din Ucraina a necesitat reglementarea prin adoptarea de măsuri imediate, având ca obiect stabilirea mijloacelor și a procedurilor necesare pentru garantarea siguranței personale, sociale și economice a populației, precum și amenajarea legislativă a unor măsuri suplimentare de protecție socială în contextul crizei umanitare a persoanelor refugiate din Ucraina.

La nivel comunitar, prin modificările aduse Regulamentului (UE) 1303/2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului, se prevede faptul că, pentru implementarea operaţiunilor care vizează provocările legate de migraţie generate de agresiunea militară a Federaţiei Ruse, statele membre pot include în cheltuielile declarate în cererile de plată un cost unitar legat de nevoile de bază și de sprijinul acordat persoanelor care au primit protecţie temporară sau altă protecţie adecvată în temeiul dreptul intern, în conformitate cu Decizia de punere în aplicare (UE) 2022/382 a Consiliului (1) și cu Directiva 2001/55/CE a Consiliului.

Prin instituirea unui mecanism de decontare pe baza de costuri unitare a cheltuielilor cu persoanele refugiate din Ucraina, se poate asigura imbunatatirea capacitatii de gestionare a crizelor si a calitatii măsurilor de sprijin şi asistenţă umanitară acordate cetăţenilor străini şi apatrizi aflaţi în situaţii de risc imediat, ipostaze în care dreptul la viaţă al acestor persoane este pus în pericol, cu impact imediat si real asupra calitatii vietii acestor persoane.

**Abordarea POCU cu privire la sprijinul acordat cetățenilor proveniți din zona conflictului armat din Ucraina**

Prin Programul Operațional Capital Uman vor fi finanţate, în acord cu prevederile capitolului II din Ordonanța de urgență a Guvernului nr. 113/18.07.2022, cu modificările și completările ulterioare, acţiuni care vizează acoperirea nevoilor de bază imediate și sprijin pentru cetățenii ucraineni, străinii sau apatrizii care provin din zona conflictului armat din Ucraina, care au intrat în România prin punctele de trecere a frontierei cu Ucraina și Republica Moldova. Sunt avute in vedere formele de sprijin imediat prevăzute în legislația națională relevantă (Ordonanţa de urgenţă a Guvernului nr.15/2022 privind acordarea de sprijin şi asistenţă umanitară de către statul român cetăţenilor străini sau apatrizilor aflaţi în situaţii deosebite, proveniţi din zona conflictului armat din Ucraina, cu modificările şi completările ulterioare).

**1.1 Obiectivul tematic, axa prioritară, prioritatea de investiții, obiectiv specific, rezultate așteptate**

* **Obiectivul tematic 09 -** Promovarea incluziunii sociale, combaterea sărăciei și a oricărei forme de discriminare
* **Prioritatea de investiții 9.iv:** Creșterea accesului la servicii accesibile, durabile și de înaltă calitate, inclusiv asistență medicală și servicii sociale de interes general
* **Axa Prioritară 9** - CARE - Măsuri imediate pentru acordarea de sprijin cetățenilor proveniți din zona conflictului armat din Ucraina
* **Obiectivul Specific 9.1** CARE - Măsuri imediate pentru acordarea de sprijin cetățenilor proveniți din zona conflictului armat din Ucraina
* **Rezultat așteptat**

Rezultatul așteptat prin sprijinul financiar acordat în cadrul prezentului apel de proiecte este: *Decontarea, pe bază de cost unitar, a anumitor cheltuieli legate de migrația generată de agresiunea militară în Ucraina*

## **1.2 Tipul apelului de proiecte și perioada de depunere a proiectelor**

Prezentul apel de propuneri de proiecte este un apel de tip non-competitiv, cu termen limită de depunere destinat regiunilor mai puțin dezvoltate: Nord‐Est, Sud‐Est, Sud‐Vest Oltenia, Sud-Muntenia, Nord-Vest, Vest, Centru.

**SISTEMUL INFORMATIC MySMIS 2014 VA FI DESCHIS ÎN DATA DE .......... ORA 16.00 SI SE VA ÎNCHIDE IN DATA DE .................., ORA 16.00.**

## **1.3. Activități eligibile**

În cadrul acțiunii prevăzute pentru realizarea OS 9.1, **prezentul apel de proiecte finanțează următoarele tipuri de acțiuni / activități eligibile:**

**Activitatea 1 (relevantă si obligatorie): Măsuri de sprijin pentru persoanele prevăzute la art. 13 din Ordonanța de urgență a Guvernului nr. 113/18.07.2022, cu modificările și completările ulterioare.**

Această activitate are în vedere decontarea unei părţi din cheltuielile efectuate de statul român pentru acoperirea nevoilor de bază imediate şi sprijinirea persoanelor prevăzute la art. 13 şi acoperă parţial cheltuielile efectuate pentru nevoile de bază ale beneficiarilor dintre cele prevăzute la art. 1 alin. (1) lit. a)-c) şi alin. (10) din Ordonanţa de urgenţă a Guvernului nr. 15/2022 privind acordarea de sprijin şi asistenţă umanitară de către statul român cetăţenilor străini sau apatrizilor aflaţi în situaţii deosebite, proveniţi din zona conflictului armat din Ucraina, cu modificările şi completările ulterioare. Decontarea se realizează pe bază de cost unitar, care este în cuantumul și pe durata stabilite prin Regulamentul (UE) 1303/2013 de stabilire a unor dispoziții comune privind Fondul european de dezvoltare regională, Fondul social european, Fondul de coeziune, Fondul european agricol pentru dezvoltare rurală și Fondul european pentru pescuit și afaceri maritime, precum și de stabilire a unor dispoziții generale privind Fondul european de dezvoltare regională, Fondul social european, Fondul de coeziune și Fondul european pentru pescuit și afaceri maritime și de abrogare a Regulamentului (CE) nr. 1083/2006 al Consiliului, cu modificările și completările ulterioare, respectiv 100 EUR pe săptămână pentru fiecare săptămână completă sau parţială în care persoana se află în România, pentru maximum 26 de săptămâni în total, începând cu data sosirii persoanei în România, cu posibilitatea actualizării cuantumului și duratei sprijinului în cazul modificării Regulamentului (UE) 1303/2013.

Sprijinul financiar acordat în baza prevederilor Capitolului II din Ordonanța de urgență a Guvernului nr. 113/18.07.2022, cu modificările și completările ulterioare, poate fi decontat pentru cheltuieli efectuate începând cu data de 24.02.2022 si până la încetarea aplicării Deciziei de punere în aplicare (UE) 2022/382, în limita fondurilor alocate acestei măsuri, dar nu mai târziu de 31 decembrie 2023.

Decontarea cheltuielilor prevăzute mai sus se face în limita sumelor alocate în acest scop în cadrul prezentului apel de proiecte.

## **1.4. Teme secundare FSE**

Nu este cazul.

## **1.5 Teme orizontale**

În cadrul proiectului trebuie evidențiată, în secțiunea relevantă din cadrul cererii de finanțare, contribuția la temele orizontale stabilite prin POCU 2014-2020.

**Prin activitățile propuse în cadrul proiectului trebuie asigurată contribuția la cel puțin una din temele orizontale de mai jos.**

* **Dezvoltare durabilă;**
* **Egalitatea de șanse, non-discriminarea -** Tema vizează promovarea egalității de șanse, combaterea discriminării pe criterii de origine rasială sau etnică, religie sau credință, handicap, vârstă, gen sau orientare sexuală și a dificultăților de acces de orice tip și asigurarea accesului egal la serviciile de interes general;
* **Utilizarea TIC și contribuția la dezvoltarea de competențe digitale**.

Pentru informații privind temele orizontale se va consulta: Ghid – integrare teme orizontale în cadrul proiectelor finanţate din FESI 2014-2020 disponibil la <http://www.fonduri-ue.ro/orientari-beneficiari>.

## **Tipuri de solicitanți / parteneri eligibili**

* **Ministerul Afacerilor Interne**

## **1.7 Durata proiectului**

Durata de implementare a proiectului reprezintă durata aferentă perioadei in care este realizata activitatea de decontare a cheltuielilor pentru acoperirea nevoilor de bază imediate și sprijin pentru cetățenii ucraineni, străinii sau apatrizii care provin din zona conflictului armat din Ucraina, acordate în baza prevederilor capitolului II din Ordonanța de urgență a Guvernului nr. 113/2022 privind unele măsuri necesare în vederea implementării Fondului de ajutor european destinat celor mai defavorizate persoane, decontarea unor cheltuieli privind sprijinirea refugiaților din Ucraina precum și acordarea de granturi din fonduri externe nerambursabile pentru investiții destinate retehnologizării IMM-urilor, cu modificările si completarile ulterioare.

Sprijinul financiar acordat sub formă de cost unitar poate fi decontat pentru cheltuieli efectuate începând cu data de 24 februarie 2022 şi până la încetarea aplicării Deciziei de punere în aplicare (UE) 2022/382, în limita fondurilor alocate acestei măsuri, dar nu mai târziu de 31 decembrie 2023.

La completarea cererii de finanțare în sistemul electronic va trebui evidențiată durata fiecărei activități și sub-activități incluse în proiect.

## **1.8 Grup țintă**

În cadrul prezentului apel de proiecte, grupul țintă este format din persoanele prevăzute la capitolul II, art.13 din Ordonanța de urgență a Guvernului nr. 113/2022 privind unele măsuri necesare în vederea implementării Fondului de ajutor european destinat celor mai defavorizate persoane, decontarea unor cheltuieli privind sprijinirea refugiaților din Ucraina precum și acordarea de granturi din fonduri externe nerambursabile pentru investiții destinate retehnologizării IMM-urilor, cu modificările si completarile ulterioare, respectiv cetăţenii ucraineni, străinii sau apatrizii care provin din zona conflictului armat din Ucraina, care au intrat în România prin punctele de trecere a frontierei cu Ucraina şi Republica Moldova.

**Numărul persoanelor din grupul țintă va fi stabilit în corelare cu valoarea sprijinului financiar acordat sub formă de cost unitar persoanelor prevăzute la Capitolul II, art. 13 din Ordonanța de urgență a Guvernului nr. 113/2022 și cu durata de acordare a sprijinului pentru persoanele care compun grupul țintă.**

N.B. Beneficiarii de finanțare nerambursabilă au obligația de a respecta prevederile Regulamentului (UE) nr. 679 din 27 aprilie 2016 privind protecția persoanelor fizice în ceea ce privește prelucrarea datelor cu caracter personal și privind libera circulație a acestor date (Regulamentul general privind protecția datelor), transpuse în legislația națională prin Legea nr. 190/2018, precum și prevederile Directivei 2002/58/CE privind prelucrarea datelor personale și protejarea confidențialității în sectorul comunicațiilor publice (Directiva asupra confidențialității și comunicațiilor electronice), transpusă în legislația națională prin Legea nr. 506/2004 privind prelucrarea datelor cu caracter personal și protecția vieții private în sectorul comunicațiilor electronice, cu modificările și completările ulterioare.

Depunerea cererii de finanțare reprezintă un angajament ferm privind acordul solicitantului în nume propriu și/sau pentru interpuși, cu privire la prelucrarea datelor cu caracter personal procesate în evaluarea proiectului.

## **1.9. Indicatori specifici de program**

Nu este cazul.

## **1.10. Alocarea financiară stabilită**

Pentru prezentul apel de proiecte, bugetul alocat proiectului non-competitiv, ce va fi depus în cadrul axei prioritare 9, PI 9.iv/ Obiectiv specific 9.1, respectiv alocarea *dedicată regiunilor mai puțin dezvoltate este* de 585.255.000,00 lei (contribuția UE + contribuția națională) din care contribuția UE este de 494.190.000 lei (corespunzând unei contribuții UE de 84,44%), iar contribuția națională este de 91.066.000 lei (corespunzând unei contribuții naționale de 15,56%).

## **1.11 Valoarea minimă și maximă a proiectului, rata de cofinanțare**

### **1.11.1 Valoarea minimă și maximă a proiectului**

**Valoarea minimă a asistenței financiare nerambursable a unui proiect este de 101.000 de euro.**

**Valoarea maximă eligibilă a unui proiect nu poate depăși alocarea maximă prevazută la punctul 1.10 Alocarea financiară stabilită din prezentul Ghid al Solicitantului.**

Bugetul proiectului va fi exprimat DOAR în lei.

### **1.11.2 Contribuția proprie minima a solicitantului**

Contribuția proprie minima a solicitantului reprezintă o valoare obținută prin aplicarea procentului minim de cofinanțare proprie (15,56%) la valoarea eligibilă angajată de solicitant în cadrul proiectului.

# **CAPITOLUL 2. Reguli pentru acordarea finanțării**

**2.1 Eligibilitatea solicitantului/ partenerilor**

Se va avea în vedere capitolul relevant din *documentul Orientări privind accesarea finanțărilor în cadrul Programului* Operațional Capital Uman *2014-2020, cu modificările și completările ulterioare,* disponibil la <http://mfe.gov.ro/programe/autoritati-de-management/am-pocu/> .

## **2.2. Eligibilitatea proiectului**

Se va avea în vedere capitolul relevant din *documentul Orientări privind accesarea finanțărilor în cadrul Programului* Operațional Capital Uman *2014-2020, cu modificările și completările ulterioare,* disponibil la <http://mfe.gov.ro/programe/autoritati-de-management/am-pocu/> .

## **2.3. Încadrarea cheltuielilor**

Listă privind încadrarea cheltuielilor aferente proiectului în categoriile/ subcategoriile de cheltuieli conform MySMIS:

|  |  |  |
| --- | --- | --- |
| **Cheltuielile eligibile** **directe** reprezintă cheltuieli care pot fi atribuite unei anumite activități individuale din cadrul proiectului şi pentru care este demonstrată legătura cu activitatea/ subactivitatea în cauză | | |
| **Categorie MySMIS** | **Subcategorie MySMIS** | **Subcategoria (descrierea cheltuielii) conține:** |
| 51 - cheltuieli sub forma de bareme standard pentru costurile unitare | Cost unitar conform art. 68c din Reg. 1303/2013 | - |

În cadrul acestui apel de proiecte, vor putea fi decontate și cheltuieli efectuate anterior semnării contractului de finanțare și începerii implementării proiectului, cu respectarea prevederilor articolul 65, alineatul 10, paragraful 3 din Regulamentul (UE) nr. 1303/2013 al Parlamentului European și al Consiliului din 17 decembrie 2013, cu modificările și completările ulterioare respectiv: „Prin derogare de la alineatul (9), cheltuielile pentru operaţiunile care vizează provocările legate de migraţie ca urmare a agresiunii militare a Federaţiei Ruse sunt eligibile începând cu 24 februarie 2022”.

**Informare și publicitate proiect**

Conform *Metodologiei de verificare, evaluare şi selecție a proiectelor,* beneficiarul este obligat să descrie în cererea de finanțare activitățile obligatorii de informare și publicitate proiect (criteriu de eligibilitate proiect) prevăzute în documentul *Orientări privind accesarea finanțărilor în cadrul Programului Operațional Capital Uman 2014-2020*, *cu modificările și completările ulterioare,* CAPITOLUL 9 „Informare și publicitate”*.*

NB Cheltuielile aferente activității de informare și publicitate nu vor fi bugetate în cadrul proiectului.

# **CAPITOLUL 3. Completarea cererii de finanțare**

*Completarea cererii de finanțare se realizează în conformitate cu documentul* Orientări privind accesarea finanțărilor în cadrul Programului Operațional Capital Uman 2014-2020*, cu modificările și completările ulterioare.*

# **CAPITOLUL 4. Procesul de evaluare și selecție a proiectelor**

Selecția proiectelor se efectuează în conformitate cu prevederile:

* documentului *Orientări privind accesarea finanțărilor în cadrul Programului Operațional Capital Uman 2014-2020, cu modificarile si completarile ulterioare*
* *Metodologiei de evaluare și selecție a proiectelor POCU*
* *Prezentului Ghid al solicitantului – Condiții specifice*
* *Grilei de verificare a conformității administrative și a eligibilității*
* *Grilei de evaluare și selecție tehnica si financiara*

# **CAPITOLUL 5. Depunerea și soluționarea contestațiilor**

* Procesul de soluționare a contestațiilor se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificările și completările ulterioare* și cele aleMetodologiei de verificare, evaluare și selecție a proiectelor POCU.

**Termenul estimat de finalizare a evaluării (inclusiv soluționarea contestațiilor) este ............................**

# **CAPITOLUL 6. Contractarea proiectelor – descrierea procesului**

Procesul de contractare se desfășoară în conformitate cu prevederile documentului *Orientări privind accesarea finanțărilor în cadrul Programului Operațional Capital Uman 2014-2020, cu modificările si completările ulterioare,* disponibil la <https://mfe.gov.ro/programe/autoritati-de-management/am-pocu/> ***.***

**Termenul estimat de finalizare a procesului de contractare este ...................**

Anexe

ANEXA 1.Grila de verificare a conformității administrative și a eligibilității

ANEXA 2. Grila de evaluare și selecție tehnică și financiară

ANEXA 3. Instrucțiuni de completare a cererii de finanțare